Proiect cofinanțat din Fondul Social European prin Programul Operațional Capital Uman 2014 – 2020

Cod apel: POCU/991/1/3/Operaţiune compozită OS. 1.1, 1.2, Cod proiect 155068

Titlul proiectului: Sprijin integrat pentru tinerii Neet's din regiunea Sud Est

Axa Prioritara: Inițiativa locuri de muncă pentru tineri

Operatiunea: Operațiune compozită OS. 1.1, 1.2

Schema de ajutor de stat: Schema de ajutor de minimis “VIITOR PENTRU TINERII NEETs I”

Beneficiar: NEI DIVIZIA DE SECURITATE SRL

Partener: BEST WAY ADVISORY SRL

**Anexa 14**

CONTRACT DE SUBVENȚIE

NR. ………./……………..

# Părţile contractului

…………………………………………….., cu sediul în localitatea ……………….., str. …………………………., nr ,

înregistrată în Registrul …………………………………., cod fiscal …………………., având cont IBAN nr.

……………………………….. deschis la …………………………, prin reprezentant legal …………………………., având funcția de , în calitate de administrator al schemei de minimis, pe de o parte,

și

……………………………………………………,cu sediul în ………………………….…….., cod fiscal……….., telefon

…………….., fax……………., e-mail………………....., cont bancar nr. ..................., deschis la

....................................., prin reprezentant legal…………………, funcția ……..………, în calitate de beneficiar de ajutor de minimis, pe de altă parte,

prin liberul lor acord de voinţă, precum şi în conformitate cu legislaţia în vigoare aplicabilă, încheie prezentul contract de subvenţie.

# Termeni, definiţii, prescurtări

Termenii, definiţiile şi prescurtările utilizate în prezentul acord au următorul înţeles:

**administrator al schemei de minimis** – orice persoană juridică delegată de către furnizor să deruleze proceduri în domeniul de minimis în numele furnizorului;

**administrator ai schemelor de antreprenoriat** – persoanele juridice de drept public sau de drept privat care implementează, singure sau în parteneriat, proiecte cofinanțate prin Programul Operațional Capital Uman, Axa Prioritara: Inițiativa locuri de muncă pentru tineri, Operatiunea: Operațiune compozită OS. 1.1, 1.2, Schema de ajutor de stat: Schema de ajutor de minimis “VIITOR PENTRU TINERII NEETs I”, inclusiv prin evaluarea și certificarea competențelor dobândite în sistem non-formal și informal al tinerilor NEETs șomeri cu vârsta între 16 – 29 ani, înregistrați la Serviciul Public de Ocupare, cu rezidența în regiunile eligibile, cu respectarea condițiilor din Ghidul solicitantului – Condiții specifice

1 Cf. art. 1, alin. 3, lit. c din Regulamentul (UE) NR. 360/2012 AL COMISIEI din 25 aprilie 2012 privind aplicarea

articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general

**contract de finanțare** – actul juridic semnat între AM/OI POCU, pe de o parte, și administratorul schemei de antreprenoriat, pe de altă parte, prin care se stabilesc drepturile și obligațiile corelative ale părților în vederea implementării operațiunilor în cadrul POCU;

**contractul de subvenție** – actul juridic semnat între administratorul schemei de minimis și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin prezenta schemă de ajutor de minimis;

**întreprindere2** – orice formă de organizare a unei activităţi economice, autorizată potrivit legilor în vigoare să facă activităţi de producţie, comerţ sau prestări de servicii, în scopul obţinerii de venituri, în condiţii de concurenţă, respectiv: societăţi reglementate de Legea societăţilor nr. 31/1990, republicată, cu modificările şi completările ulterioare, societăţi cooperative, persoane fizice autorizate, întreprinzători titulari ai unei întreprinderi individuale şi întreprinderile familiale, autorizate potrivit dispoziţiilor legale în vigoare, care desfăşoară activităţi economice, precum și asociaţii şi fundaţii, cooperative agricole şi societăţi agricole care desfăşoară activităţi economice;

**întreprinderea unică3** – include toate întreprinderile între care există cel puțin una dintre relațiile următoare:

1. întreprindere deține majoritatea drepturilor de vot ale acționarilor sau ale asociaților unei alte întreprinderi;
2. întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
3. întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
4. întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin una sau mai multe întreprinderi, relațiile la care se face referire la literele a-d sunt considerate ”întreprinderi unice”.

**furnizor4 al schemei de minimis** – orice entitate deţinută de stat sau care administrează resurse ale statului sau, după caz, deţinută de către o unitate administrativ-teritorială sau care administrează resurse ale unei unităţi administrativ-teritoriale, care acordă întreprinderilor facilităţi de natura ajutorului de stat sau de minimis;

**prelucrarea produselor agricole5** – orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;

2 Cf. art. 2, alin. 1 și 2 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare

3 Cf. art. 2, alin. 2 din Regulamentul (UE) NR. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis

4 Cf. art. 2, alin. 1, lit. m din Ordonanța de urgență nr. 77/2014, cu modificările și completările ulterioare

5 Cf. art. 1, alin. 3, lit. b din Regulamentul (UE) NR. 360/2012 al Comisiei din 25 aprilie 2012 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general

**produse agricole6** – produsele enumerate în Anexa I la Tratat, cu excepția produselor obținute din pescuit și acvacultură prevăzute în Regulamentul (CE) nr. 104/2000 al Consiliului;

**proiect** – proiectul finanțat prin POCU în cadrul apelului de proiecte „VIITOR PENTRU TINERII NEETs I ” și implementat de administratorul schemei de minimis.

rata de actualizare – rata de referinţă stabilită de Comisia Europeană pentru România pe baza unor criterii obiective şi publicată în Jurnalul Oficial al Uniunii Europene şi pe pagina de web a Comisiei Europene.

**Contul bancar special de tip management al grantului** – cont din care toate plățile (electronice sau pe suport hârtie) se vor realiza;

**plan de afaceri** - cererea de finanțare înaintată de către beneficiar în cadrul concursului de planuri de afaceri și selectată pentru finanțare în cadrul proiectului Activarea potențialului tinerilor NEETs; **metodologia de recuperare a ajutorului de minimis** - documentația prevăzută în schema de minimis

“VIITOR PENTRU TINERII NEETs I” la cap Capitolul XVI Recuperarea ajutorului de minimis, pe baza

căreia administratorul schemei de minimis va realiza demersurile pentru recuperarea ajutorului de minimis;

**daune-interese** – compensări sau despăgubiri băneşti pe care o parte le poate cere celeilalte părţi, pe calea instanţei, pentru repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale;

**penalitate** - despăgubire bănească sau în orice altă valoare patrimonială cuantificată, pe care partea în culpă urmează să o platească celeilalte părţi, conform legii sau contractului, în caz de neexecutare sau executare necorespunzatoare a clauzelor contractuale;

# Legislaţie aplicabilă

La încheierea şi pentru aplicarea prezentului contract sunt avute în vedere, în special, dar nu limitat la acestea, următoarele prevederi legale:

* + Regulamentul (UE) nr. 1407/2013 din 18 decembrie 2013 pentru aplicarea art. 107 si 108 din Tratatul privind Funcționarea Uniunii Europene ajutoarelor de minimis, publicat în Jurnalul Oficial al Uniunii Europene nr. L352/1 din 24 decembrie 2013;
	+ Schema de ajutor de minimis VIITOR PENTRU TINERII NEETs I ;
	+ Contractul de finanțare cu ID: POCU 16397/30.06.2022 încheiat între MFE-AMPOCU/OI POCU responsabil şi NEI DIVIZIA DE SECURITATE SRL, Cod apel: POCU/991/1/3/Operaţiune compozită OS. 1.1, 1.2, Cod proiect 155068, Titlul proiectului: ***Sprijin integrat pentru tinerii Neet's din regiunea Sud Est***, Axa Prioritara: Inițiativa locuri de muncă pentru tineri, Operatiunea: Operațiune compozită OS. 1.1, 1.2
	+ Schema de ajutor de stat: Schema de ajutor de minimis “VIITOR PENTRU TINERII NEETs I”
	+ Orientări privind oportunitățile de finanțare în cadrul Programului Operațional Capital Uman 2014-2020;
	+ Ordinul Președintelui Consiliului Concurenței nr. 175/2007 pentru punerea în aplicare a Regulamentului privind procedurile de monitorizare a ajutoarelor de stat.
	+ Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996.

6 Cf. art. 1, alin. 3, lit. a din Regulamentul (UE) NR. 360/2012 AL COMISIEI din 25 aprilie 2012 privind aplicarea

articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general

# Durata contractului de subvenție

1. Prezentul contract de subvenție este valabil de la data semnării și până la terminarea obligațiilor contractuale așa cum reies din contract și anexele sale, respectiv pana la data de 2024.

Contractul de subvenție se desfășoară după cum urmează:

* pe o perioadă de implementare a planului de afaceri care corespunde primelor 12 luni de funcționare a întreprinderii beneficiare a ajutorului de minimis, în cadrul căreia trebuie efectuate toate plățile aferente înființării și funcționării întreprinderii nou create;
* continuarea funcționării afacerii, inclusiv menținerea locurilor de muncă create, pe o perioadă de minimum 6 luni de la finalizarea perioadei obligatorii de funcționare a afacerii de 12 luni.
* pe o perioada de 36 luni de la încheierea perioadei de implementare a proiectului **„Sprijin integrat pentru tinerii Neet's din regiunea Sud Est” - ID 155068**, pe durata căreia beneficiarul ajutorului de minimis are obligația de a menține în proprietatea întreprinderii echipamentele achiziționate.
1. Prezentul contract se poate prelungi prin act adițional semnat de ambele părți.

# Obiectul contractului şi scopul acordării subvenției

* 1. **Obiectul contractului:** acordarea de ajutor de minimis beneficiarului definit la art. 1, al cărui plan de afaceri a fost aprobat în cadrul proiectului cod POCU ID 155068, ajutor de minimis finanțat prin schema de minimis ,,VIITOR PENTRU TINERII NEETs I”, în valoare de maximum ............... lei (echivalent a 25.000 EURO), în conformitate cu valoarea solicitată prin planul de afaceri selectat și aprobat în cadrul concursului de planuri de afaceri.

# Scopul acordării subvenției

În cadrul prezentului contract, ajutorul de minimis se acordă pentru:

* + - Creșterea gradului de ocupare cu un număr de locuri de muncă de minimum 1 (una) poziție.
		- Dezvoltarea întreprinderii beneficiare în domeniul vizat de planul de afaceri aprobat în cadrul proiectului POCU ID 155068.

# Acordarea subvenției

1. Ajutorul de minimis acordat în baza prezentului contract de subvenție este de lei,

sumă care va fi virată în contul de management al grantului.

1. Ajutorul de minimis se va acorda către beneficiar în două tranșe, după cum urmează:
	* tranșă inițială de maximum 75% din valoarea ajutorului de minimis, așa cum a fost aceasta aprobată în cadrul planului de afaceri și contractului de subvenție încheiat;
	* tranșă finală reprezentând diferența până la valoarea totală a ajutorului de minimis, după ce beneficiarul ajutorului de minimis face dovada că a ocupat locul/locurile de muncă asumat/e prin planul de afaceri.

În situația în care beneficiarul ajutorului de minimis nu poate face dovada funcționarii afacerii si ocuparii locului/locurilor de muncă asumat/e prin planul de afaceri tranșa finală nu va mai fi acordată.

(4) În situația în care valoarea cheltuielilor eligibile efectuate, pentru care se depun documente justificative, este mai mică decât valoarea cheltuielilor eligibile prevăzute în bugetul planului de afaceri, atunci valoarea ajutorului financiar nerambursabil acordat se diminuează corespunzător și este recalculată proporțional la valoarea cheltuielilor efectiv realizate și validate de către administratorul de minimis.

# Efectuarea cheltuielilor

1. Administatorul poate refuza realizarea transferurilor, în cazul în care constată încălcări ale prevederilor contractului de subvenție sau alte situații de natură a periclita utilizarea fondurilor în scopul în care au fost alocate.
2. Pentru efectuarea cheltuielilor, Beneficiarul va realiza transferuri bancare din contul bancar special de tip management al grantului.
3. Toate operațiunile de plată vor fi realizate de Beneficiar doar după avizarea acestora de către administratorul de minimis.
4. În vederea avizării operațiunilor de plată, administratorul de minimis poate solicita orice informație și/sau documente justificative cu scopul de a verifica caracterul tranzacției.
5. Avizarea platilor din ajutorul de minimis nu implică aprobarea sau constatarea eligibilității cheltuielilor de către administratorul schemei. Beneficiarul este responsabil pentru indeplinirea tuturor conditiilor de eligibilitate a cheltuielilor asumate prin contract.
6. Cheltuielile eligibile pot fi efectuate de către Beneficiar doar de la data intrării în vigoare a prezentului Contract.

# Drepturile si obligațiile beneficiarului ajutorului de minimis

**A. Drepturile beneficiarului ajutorului de minimis**

1. primirea subvenției în cuantumul prevăzut la art. 5.3, alin. (1) cu respectarea specificațiilor menționate la art. 5.1 din prezentul contract, pe bază de documente justificative transmise administratorului schemei de minimis, până la acoperirea integrală a cuantumului prevăzut la art. 5.3, alin. (1) din prezentul contract, în vederea acoperirii cheltuielilor angajate sau, după caz, efectuate pentru implementarea măsurilor de ocupare, așa cum acestea sunt prevăzute în planul de afaceri.
2. utilizarea, după caz, de mecanisme financiare permise de legislația în vigoare, pentru respectarea condițiilor necesare primirii fondurilor menționate la pct. a) de mai sus.
3. solicitarea către administratorul schemei a avizării plăților din ajutorul de minimis și obținerea avizării sau a refuzului justificat de la avizare.

Modalitatea, termenele si documentele necesare pentru avizarea plăților, va fi stabilită printr-o procedura, astfel încât sa se asigurare desfășurarea în bune condiții a activității întreprinderii beneficiare in domeniul vizat de planul de afaceri aprobat in cadrul proiectului.

# Obligațiile cu caracter general aplicabile beneficiarului schemei de ajutor de minimis

* 1. utilizarea subvenției exclusiv pentru atingerea scopului și obiectivelor pentru care a fost acordată, conform planului de afaceri aprobat în cadrul proiectului ID POCU 155068 și prezentului contract de subvenție;
	2. deschiderea de conturi la bănci sau trezorerie, conform solicitărilor administratorului schemei de minimis, și prezentarea dovezii pentru deschiderea de cont înainte de semnarea contractului de subvenție;
	3. informarea în scris a administratorului schemei de minimis, cu privire la orice modificări care pot afecta bugetul ajutorului de minimis și/sau activitatea desfășurată conform planului de afaceri aprobat, în termen de maximum 3 zile lucrătoare de la constatarea modificării;
	4. asigurarea accesului la sediul beneficiarului schemei de ajutor de minimis a reprezentanților administratorului schemei de minimis și a persoanelor împuternicite de furnizorul schemei de ajutor de minimis sau de Consiliul Concurenței să efectueze controale privind modul de utilizare a subvenției, precum şi punerea la dispoziția acestora a documentelor solicitate;
	5. depunerea la administratorul schemei de minimis a raportului privind desfășurarea activității economice pentru care a fost alocată subvenția și a documentelor justificative corespunzătoare, până la data de , în formatul solicitat de acesta, după cum urmează:
		+ trimestrial beneficiarul va transmite către administratorul de minimis un raport tehnic, care să includă și balanța contabilă și dovada înființării și/sau menținerii locurilor de muncă (Extras REGES, Registru salariați din Revisal, alte documente aplicabile);
		+ pentru fiecare an încheiat beneficiarul va transmite către administratorul de minimis situațiile financiare, balanța contabilă și alte documente de evidența contabilă.
	6. transmiterea tuturor datelor, informațiilor şi documentelor solicitate de către administratorul schemei de minimis, furnizorul schemei de minimis sau Consiliul Concurenței, în termenele stabilite de aceștia;
	7. să transmită toate datele, informațiile și documentele solicitate de către administratorul schemei de minimis în vederea avizării plăților realizate din contul bancar special de tip management al grantului aferent gestionării ajutorului de minimis;
	8. păstrarea unei evidențe detaliate, a subvenției primite cu titlu de ajutor de minimis în baza prezentului contract de subvenție, pe o durată de cel puțin 10 ani de la data primirii ultimei tranșe; această evidență va include informațiile necesare pentru a demonstra respectarea condițiilor impuse de legislația comunitară în domeniul ajutorului de minimis;
	9. raportarea către administratorul schemei de minimis a tuturor datelor și informațiilor necesare pentru monitorizarea ajutorului de minimis, în formatul pus la dispoziție de către acesta; raportarea ajutorului de minimis către administratorul schemei de minimis se va efectua conform reglementărilor legale;
	10. depunerea la organele competente a documentelor privind evidențierea ajutorului de minimis, potrivit legislației aplicabile în vigoare;
	11. să nu înstrăineze și să mențină destinația bunurilor achiziționate prin ajutorul de minimis pe o durată de minimum 3 ani de la data de finalizare a proiectului aferent contractului de finanțare cu ID POCU 155068;
	12. arhivarea si păstrarea documentelor conform legislației in vigoare;
	13. restituirea parțială sau totală a ajutorului de minimis primit și a dobânzii aferente, în situația nerespectării condițiilor de acordare a ajutorului, specificate în Ghidul solicitantului și schemei de minimis, inclusiv cele cu privire la funcționarea întreprinderii și la menținerea locurilor de muncă pe durata perioadei de sustenabilitate;
	14. să achiziționeze numai active noi, introduse pe piață şi puse în funcțiune cu respectarea reglementărilor legale și tehnice aplicabile dovedită cu documente justificative (de exemplu: proces verbal de punere în funcțiune, proces verbal de recepție, certificat de conformitate și garanție etc.);
	15. să achiziționeze bunurile şi serviciile cu respectarea principiului tratamentului egal, principiul non-discriminării, principiul transparenței şi, nu în ultimul rând, să demonstreze că ceea ce achiziționează este în conformitate cu prețul pieței;
	16. să asigure activele corporale achiziționate împotriva tuturor riscurilor, pe o perioadă de 18 luni (anul de implementare + 6 luni de sustenabilitate)ș
	17. să transmită administratorului schemei de minimis documentele de constituire a întreprinderii înainte de semnarea contractului de subvenție și să solicite, până la finalizarea proiectului, acordul administratorului schemei de minimis cu privire la orice modificare a acestor documente (ex. denumire societate, asociați/administratori, sediu social/secundar, locația de desfășurare a activității economice autorizate, pentru domeniul CAEN care face obiectul planului de afaceri aprobat etc.);
	18. să utilizeze contul bancar special de tip management al grantului aferent gestionării subvenției, doar pentru derularea fondurilor provenite din ajutorul de minimis, conform planului de afaceri ce a fost aprobat;
	19. să nu schimbe fără acordul administratorului schemei de minimis, reprezentanții împuterniciți pe contul bancar special de tip management al grantului aferent gestionării subvenției, până la închiderea acestuia, inclusiv și fără a se limita la orice modificări de funcționare ale contului, care ar contraveni prezentului contract de subvenție.
	20. să fie direct responsabil de implementarea planului de afaceri şi să nu se afle în situația de a acționa ca intermediar al unor terți, pentru planul de afaceri, care face obiectul contractului de subvenție, inclusiv și fără a se limita la următoarele situații:
		+ în cazul înstrăinării bunurilor achiziționate și/sau a utilizării acestor bunuri sau a altor cheltuieli eligibile, care fac obiectul contractului de subvenție, în beneficiul unei terțe persoane, în lipsa unui raport economic contractual, care are loc conform activității economice autorizate a beneficiarului, în scopul realizării unui profit;
		+ în cazul în care pe parcursul perioadelor de implementare și sustenabilitate, se constată o cedare a controlului asupra întreprinderii de către asociatul a cărui plan de afaceri a fost selectat pentru finanțare în cadrul concursului de planuri de afaceri, prin înstrăinarea acțiunilor/părților sociale ale beneficiarului sau a unui alt act care conferă unei persoane sau entități terțe controlul asupra întreprinderii beneficiare a ajutorului de minimis;
	21. să realizeze cheltuielile cu respectarea condițiilor de eligibilitate, așa cum acestea au fost stabilite în schema de minimis. Cheltuielile ce intră sub incidența ajutorului de minimis sunt cuprinse în Ghidul Condiții Specifice POCU ”VIITOR PENTRU TINERII NEETs I”. Costurile eligibile aferente planului de afaceri vor fi considerate cu TVA. Taxa pe Valoare Adăugată aferentă cheltuielilor eligibile, este eligibilă în condițiile în care întreprinderea nu va solicita aceste sume pentru rambursare din alte surse publice și nu va considera aceste sume ca TVA deductibil. Cheltuielile efectuate înaintea intrării în vigoare a prezentului contract nu sunt eligibile.
	22. să sprijine participarea reprezentanților legali la activitățile prevăzute ale proiectului și să colaboreze cu persoanele nominalizate de către administratorul de minimis în cadrul activităților de monitorizare și consiliere prevăzute în proiect.
	23. să țină o evidență contabilă distinctă pentru cheltuielile aferente planului de afaceri aprobat, folosind conturi analitice dedicate.
	24. să nu inducă în eroare administratorul schemei de minimis cu privire la modul de implementare a planului de afaceri și/sau scopul efectuării cheltuielilor aprobate; să nu își majoreze/diminueze în mod artificial și nejustificat rezultatele urmărite, obligațiile și obiectivele asumate prin planul de afaceri aprobat, în privința execuției unor cheltuieli specifice sau a planului de afaceri în ansamblul acestuia;
	25. să nu suspende activitatea întreprinderii și să nu apeleze la mecanismele prevăzute de Legea 85/2014 privind procedurile de prevenire a insolvenței și de insolvență, respectiv mandat ad- hoc, concordat preventiv, insolvență, reorganizare judiciară, faliment, pe perioada de implementare, sustenabilitate a întreprinderii și pe perioada de monitorizare după finalizarea contractului de finanțare, care durează 36 de luni de la încheierea perioadei de implementare a proiectului .

# C. Obligațiile cu caracter specific aplicabile beneficiarului schemei de ajutor de minimis, în funcție de tipurile de măsuri de ocupare implementate de acesta

1. angajarea a minimum 1 persoana în cadrul afacerii sprijinite (sau mai multe în cazul în care s-a precizat acest lucru în Planul de Afaceri), in anul de implementare al afacerii Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea de dezvoltare în care se implementează proiectul, în mediul urban sau rural.
2. asigurarea funcționării întreprinderii sprijinite prin prezentul contract de subvenție, pe o perioadă de minimum 12 luni pe perioada implementării;
3. asigurarea perioadei de sustenabilitate de minimum 6 luni, în care beneficiarul să asigure continuarea funcționării afacerii, inclusiv cu obligația menținerii locurilor de muncă;
4. respectarea obiectivelor asumate prin planul de afaceri aprobat în cadrul proiectului.
5. În cazul în care, în perioadele sus menționate, locul/locurile de muncă create în cadrul schemei se vacantează din diverse cauze, beneficiarul este obligat ca în termen de maxim 30 de zile să ocupe locul/locurile de muncă vacante, păstrând numărul și tipul acestora pentru care a primit punctaj la evaluarea planului de afaceri;
6. Respectarea conținutului planului de afaceri aprobat în cadrul proiectului, inclusiv cu privire la:
* Codul CAEN aferent activității economice care face obiectul planului de afaceri aprobat;
* Regiunea SUD EST;
* Locurile de muncă înființate;
* Temele secundare abordate conform planului de afaceri.

# Obligațiile și drepturile administratorului schemei de minimis

1. **Obligațiile administratorului schemei de minimis**
	1. urmărirea respectării planului de afaceri aprobat, pe tot parcursul prezentului contract, inclusiv din punct de vedere al continuării respectării condițiilor de eligibilitate, în conformitate cu regulile stabilite în Ghidul solicitantului – Condiții specifice ”VIITOR PENTRU TINERII NEETs I” și în schema de ajutor de minimis asociată;
	2. monitorizarea permanentă a ajutorului de minimis acordat, inclusiv a sustenabilității afacerii vizate, și comunicarea eventualelor măsuri care se impun în cazul încălcării condițiilor prevăzute de schema de minimis, respectiv de legislația aplicabilă;
	3. transferarea, conform procedurilor aplicabile, a fondurilor aferente tranșelor către beneficiarul ajutorului de minimis până la acoperirea cuantumului subvenției, conform bugetului proiectului aprobat și a regulilor aplicabile;
	4. informarea beneficiarului ajutorului de minimis cu privire la orice modificare aferentă implementării proiectului, care poate avea consecințe directe asupra activității beneficiarului ajutorului de minimis și realizării în bune condiții a obligațiilor asumate prin planul de afaceri și prin prezentul contract.

# Drepturile administratorului schemei de minimis

* 1. de a solicita și a primi din partea beneficiarului rapoarte, documente, informații cu privire la modul de utilizare a subvenției, respectiv la activitatea desfășurată;
	2. de a avea acces la sediul beneficiarului ajutorului de minimis, respectiv la locația/iile de implementare a activităților finanțate, de a efectua controale privind modul de utilizare a subvenției, inclusiv modul de desfășurare a achizițiilor, și de a i se pune la dispoziție de către beneficiarul ajutorului de minimis documentele solicitate;
	3. de a solicita beneficiarului ajutorului de minimis restituirea sumelor primite cu titlu de subvenție şi rămase necheltuite sau pentru care nu există justificare;
	4. de a solicita beneficiarului ajutorului de minimis restituirea parțială sau totală a subvenției acordate, dacă beneficiarul ajutorului de minimis nu își îndeplinește obligațiile prevăzute la art. 6, lit. B din prezentul contract.
	5. de a verifica cererile de avizare a plăților din ajutorul de minimis si a documentelor justificative cerute/transmise de beneficiar in aceasta etapa, de a solicita orice informație necesară în procesul de avizare a plății, respectiv de a aviza / refuza justificat plățile.
	6. de a recupera eventuale prejudicii prin preluarea și valorificarea activelor din patrimoniul beneficiarului;
	7. pentru prejudiciul provocat de beneficiar prin neexecutarea sau executarea necorespunzătoare a obligațiilor asumate, administratorul de minimis poate percepe daune – interese în condițiile dreptului comun;
	8. de a întreprinde măsurile necesare pentru utilizarea conformă a ajutorului de minimis și pentru evitarea deturnării sumelor încasate de beneficiar în alte scopuri, inclusiv prin imobilizarea sumelor aferente, aflate în conturile beneficiarului;
	9. administratorul schemei de minimis este exonerat de orice răspundere asociată oricărei pretenții sau acțiuni cauzate de încălcarea regulilor, reglementărilor sau legislației de către beneficiar, angajații acestuia, ori de persoanele care răspund de acești angajați, precum şi urmare a încălcării drepturilor aparținând terțelor părți;
	10. administratorul schemei de minimis nu răspunde, în nicio situație şi pentru niciun motiv, pentru pagubele sau prejudiciile suferite de bunurile achiziționate în cadrul programului pe tot parcursul derulării contractului şi nici nu poate accepta vreo pretenție de compensare sau cerere de plată legate de aceste situații;
	11. în cazul în care furnizorul schemei de minimis nu transferă sau nu plătește printr-o decizie de neplată sau incapacitate de plată, sumele necesare finanțării planului de afaceri, administratorul este exonerat de orice răspundere.

# Modalitatea de acordare a ajutorului de minimis: plăți şi reguli privind transferul de sume aferente ajutorului de minimis

1. Din perspectiva monitorizării cumulului ajutoarelor de minimis de care poate beneficia o întreprindere pe parcursul a 3 ani fiscali, în conformitate cu prevederile Regulamentului (UE) nr. 1407/2013, momentul acordării ajutorului de minimis se consideră data semnării contractului de subvenție.
2. Ajutorul de minimis primit în cadrul prezentei scheme nu se va cumula cu alte ajutoare de stat în sensul art. 107 (1) din Tratatul de funcționare a Uniunii Europene acordate pentru aceleași costuri eligibile, dacă un astfel de cumul generează o intensitate a ajutorului de stat care depășește intensitatea maximă stabilită în fiecare caz în parte printr-un regulament privind exceptările în bloc sau printr-o decizie adoptată de Comisia Europeană.
3. Pentru derularea operațiunilor de încasări și plăți aferente schemei de minimis ”VIITOR PENTRU TINERII NEETs I”, beneficiarii vor deschide și utiliza un cont bancar special de tip management al grantului care va fi comunicat administratorului schemei de minimis anterior semnării contractului de subvenție.
4. Beneficiarul se obligă să nu realizeze plăți din contul bancar special de tip management al grantului fără avizarea administratorului schemei de minimis.
5. Contribuția proprie a beneficiarului stabilite conform planului de afaceri va fi depusă în contul curent al întreprinderii, în perioada de implementare a planului de afaceri.
6. Administratorul schemei de minimis va efectua transferul fondurilor către beneficiari, în limita disponibilităților, iar în cazul insuficienţei fondurilor, procesul de plată se va suspenda până când conturile administratorului de minimis sunt alimentate cu sumele aferente fondurilor necesare de către furnizorul schemei de minimis.
7. Cheltuielile sunt considerate eligibile în următoarele condiții:
	* Sunt efectuate în conformitate cu Legislația națională și europeană aplicabilă;
	* Sunt în conformitate cu Ghidul Solicitantului ”VIITOR PENTRU TINERII NEETs I”;
	* Sunt cuprinse în planul de afaceri şi sunt efectuate în termenii şi condiţiile prezentului Contract de subvenție.
8. Administratorul de minimis are dreptul de a recupera sumele aferente unor cheltuieli declarate ne-eligibile din tranșa a doua a ajutorului de minimis.
9. Pentru a primi ajutorul de minimis, beneficiarii vor realiza o cerere în formatul standard pus la dispoziție de către administratorul de minimis. Beneficiarul are obligația de a se încadra în termenele comunicate de către administrator.

# Măsuri de informare şi publicitate

(1) Beneficiarul ajutorului de minimis va permite publicarea pe pagina de internet a Ministerului Fondurilor Europene – Autoritatea de Management pentru Programul Operațional Capital Uman, la adresa [http://www.fonduri-ue.ro](http://www.fonduri-ue.ro/), a informațiilor privind activitățile finanțate din ajutorul de minimis acordat.

# Modificarea, completarea şi încetarea contractului

1. Prezentul contract poate fi modificat doar cu consimțământul ambelor părți, prin încheierea unui act adițional.
2. Actul adițional intră în vigoare la data semnării sale de către ultima parte.
3. Prin excepție de la prevederile alin. 1, administratorul schemei de minimis poate modifica unilateral contractul în cazul în care modificările vizate sunt generate de modificări intervenite în legislația națională şi/sau comunitară relevantă, cu impact asupra executării prezentului contract, situații în care modificarea respectivă intră în vigoare de la data menționată în actul normativ corespunzător.
4. Orice modificări în structura beneficiarului schemei de ajutor de minimis, precum şi în privința statutului juridic sau alte modificări de natură a afecta executarea obligațiilor din prezentul acord vor fi aduse la cunoștința administratorului schemei de minimis în maximum 24 de ore de la producerea acestora.

# Forța majoră și cazul fortuit

1. Partea care invocă forța majoră are obligația de a notifica celeilalte părți, imediat şi în mod complet, producerea forței majore, şi de a lua orice măsură care îi stă la dispoziție în vederea diminuării efectelor acesteia.
2. Forța majoră exonerează părțile de îndeplinirea obligațiilor prevăzute în prezentul contract.
3. În perioada în care, din cauza unor situații de forță majoră sau de caz fortuit, părțile nu își pot îndeplini obligațiile asumate prin prezentul contract, subvenția nu se acordă.
4. În situația în care administratorul schemei de minimis se află în imposibilitate de plată datorită unor cauze de forță majoră sau a unui caz fortuit (de ex., întârzieri în primirea sumelor cuvenite în baza contractului de finanțare, din motive neimputabile acestuia), iar în această perioadă beneficiarul ajutorului de minimis și-a îndeplinit obligațiile, subvenția se poate acorda și retroactiv.
5. În cazul încetării forței majore sau a cazului fortuit care a condus la imposibilitatea de plată, administratorul schemei de minimis va notifica imediat beneficiarul ajutorului de minimis cu privire la această situație.

# Încetarea contractului de subvenție

Prezentul contract încetează:

* prin executarea obligațiilor ambelor părți;
* prin acordul de voință al părților;
* la data expirării duratei pentru care a fost încheiat, în cazul în care contractul nu a fost prelungit prin act adițional.

# Conflictul de interese, incompatibilități, nereguli

1. Beneficiarul ajutorului de minimis se obligă să ia toate măsurile necesare pentru evitarea neregulilor, a conflictelor de interese şi/sau a incompatibilităților, conform prevederilor legale (în special O.U.G. nr. 66/2011, cu modificările şi completările ulterioare, privind combaterea, constatarea şi sancționarea neregulilor apărute în obținerea şi utilizarea fondurilor europene şi/sau fondurilor publice naționale aferente acestora).
2. Părțile execută prezentul contract cu bună credință, în mod obiectiv şi imparțial, fără a urmări alte interese economice, afinități politice sau naționale, legături de familie sau emoționale, ori alte legături sau interese care ar putea contraveni sau diminua buna implementare a contractului.
3. Părțile se obligă să întreprindă toate diligențele necesare pentru a evita orice conflict de interese şi să se informeze reciproc, în termen de maximum 48 de ore de la luarea la cunoștință a oricărei situații de natură a da naștere unui astfel de conflict.

# Rezolvarea şi soluționarea litigiilor

1. Prezentul contract se supune legii române.
2. În caz de conflict, părțile vor încerca rezolvarea pe cale amiabilă.
3. Litigiile ce nu au putut fi rezolvate pe cale amiabilă vor fi supuse soluționării instanței judecătorești competente de la sediul administratorului schemei de minimis.

# Confidenţialitatea

1. Informații confidențiale vor fi considerate datele şi informațiile cărora părțile le-au acordat acest caracter prin precizarea făcută sau înscrisă pe documentele transmise, cu excepția celor care, conform prezentului acord, fac obiectul publicității, consemnării, înregistrării în registre sau evidențe publice.
2. Părțile se obligă să nu transmită terților date sau informații confidențiale în legătură cu executarea prezentului contract, cu excepția organismelor guvernamentale cu atribuții în administrarea, gestionarea, controlul fondurilor şi/sau ajutoarelor nerambursabile.
3. Încălcarea obligației de confidențialitate obligă partea responsabilă la repararea prejudiciului cauzat.
4. Nu sunt confidențiale documentele, materialele, informațiile folosite în scopuri publicitare în vederea promovării şi informării, aşa cum acestea au fost definite anterior.
5. Părțile nu vor putea fi făcute răspunzătoare pentru dezvăluirea de informații confidențiale dacă s-a obținut acordul scris al celeilalte parți, sau dacă partea în cauză a dat curs unor dispoziții legale de dezvăluire a informațiilor.
6. Beneficiarul este de acord ca datele cu caracter personal, incluzând și codul numeric personal, sa fie prelucrate de administrator în scopul executării prezentului Contract.
7. In ceea ce privește prelucrarea datelor cu caracter personal in scopurile mai sus menționate, beneficiarul beneficiază, în baza unei cereri transmise în scris către administrator de drepturile prevăzute de lege: dreptul de informare, dreptul de acces la date, dreptul de intervenție asupra datelor, dreptul de opoziție, dreptul de a nu fi supus unei decizii individuale, dreptul de a se adresa justiției. Exercitarea acestor drepturi nu poate conduce la neîndeplinirea obligațiilor contractuale și legale cu privire la menținerea înregistrărilor, dovezilor și a altor informații necesare în procesul de gestionare a ajutorului de minimis.

# Cesiunea

(1) Beneficiarul nu poate ceda sau transfera prezentul contract sau oricare dintre creanţele sau obligaţiile rezultând din acesta în favoarea sau în sarcina unei terţe părţi.

# Anexe

Următorul document este anexă la prezentul Contract și constituie parte integrantă a prezentului Contract de Finanțare, având aceeaşi forţă juridică:

* Anexa 1 - Planul de afaceri

# Clauze finale

(1) Orice comunicare între părți referitoare la îndeplinirea prezentului contract va fi consemnată în scris, prin documente înregistrate atât în momentul transmiterii, cât și în momentul primirii.

Prezentul contract se completează cu prevederile normelor legale in vigoare, incluzând prevederile schemei de ajutor de minimis “VIITOR PENTRU TINERII NEETs I”“ .

Prezentul contract s-a încheiat astăzi în două exemplare originale, câte unul pentru fiecare parte semnatară.

|  |  |
| --- | --- |
| Administratorul schemei de minimis Nume, prenume reprezentant legal…………………………………… | Beneficiarul ajutorului de minimis Nume, prenume reprezentant legal…………………………………… |